cyanic-selkie/wikianc huggingface dataset:
மோகன் குமார் மங்கலம் விளையாட்டரங்கம்
மோகன் குமார் மங்கலம் விளையாட்டரங்கம் (Mohan Kumar Mangalam Stadium) இந்தியாவின் சார்கண்டு மாநிலத்திலுள்ள பொக்காரோ எஃகு நகரில் அமைந்துள்ளது. அரங்கம் நகரத்தின் மையப்பகுதியிலுள்ள பிரிவு 4 பகுதியில் அமைந்துள்ளது. இந்த அரங்கத்தை பொகாரோ எஃகு தொழிற்சாலை நிர்வகிக்கிறது நகரத்தில் பல்வேறு விளையாட்டு நிகழ்வுகளையும் இத்தொழிற்சாலை நடத்துகிறது. முக்கிய பிரமுகர்களுக்கான இருக்கை வசதிகளுடன் விளையாட்டு அரங்கில் 30,000 நபர்கள் அமர்ந்து பார்க்கும் வசதி இங்கு செய்யப்பட்டுள்ளது. தேசிய மற்றும் மாநில கால்பந்து கூட்டமைப்பு போட்டிகள் இங்கு நடைபெறுகின்றன. தடகள போட்டிகள் நடத்துவதற்கான தடங்களும் இங்குள்ளன. சார்கண்டு கால்பந்து கழகம் 1-கூட்டிணைவு 2 ஆம் நிலை தொழில்முறை கால்பந்து போட்டிகளை இங்கு நடத்தி வருகிறது. இந்திய எஃகு ஆணைய கால்பந்து அகாதமியின் தலைமையிடம் மோகன் குமார் மங்கலம் விளையாட்டரங்கமாகும். இந்த அகாதமியின் மாணவர்கள் அணி மூன்று சுப்ராட்டோ கோப்பைகளை வென்றுள்ளார்கள்.
மாரி பிளாக்
மாரி பிளாக் (Mhairi Black, பிறப்பு: 12 செப்டம்பர் 1994) என்பவர் ஐக்கிய இராச்சிய நாடாளுமன்றப் பெண் உறுப்பினர் ஆவார். 2015 ஐக்கிய இராச்சியப் பொதுத் தேர்தலில் இசுக்கொட்டிய தேசியக் கட்சியின் சார்பாக பைசலி, தெற்கு ரேன்பரீசயர் தொகுதியில் தேர்ந்தெடுக்கப்பட்ட இவர், மிகவும் சிறிய வயதில் இருப்பதால் "நாடாளுமன்றச் செல்லக்குட்டி" என்று செல்லமாக அழைக்கப்படுகிறார்.
1832ஆம் ஆண்டிற்கு பிறகு தேர்ந்தெடுக்கப்படும் வயதில் இளைய நாடாளுமன்ற உறுப்பினர் இவராவார், 1880இல் 21 வயதுடைய சேம்சு டிக்கின்சன் என்பவரே 1832 க்கு பின் தேர்ந்தெடுக்கப்பட்ட இளையவராக இருந்தார்.
அரசியல் வாழ்க்கை
2015 ஆம் ஆண்டுக்கான ஐக்கிய இராச்சியப் பொதுத் தேர்தலில் பைசலி, தெற்கு ரேன்பரீசயர் தொகுதியில் போட்டியிட்டு வென்ற மாரி பிளாக், கிளாசுஃகோ பல்கலைக்கழகத்தில் "அரசியல் மற்றும் பொதுக்கொள்கை" பட்டப்படிப்பில் தன் கடைசி ஆண்டைப் படித்து வருகிறார்.
தனிவாழ்க்கை
பைசலி ஊரிலே வசிக்கும் மாரி கால்பந்தாட்டத்தில் மிகவும் ஆர்வம் உள்ளவர். தன் பள்ளிக்கூட மகளிர் கால்பந்தாட்ட அணியில் இணைந்து ஆடியவர். பாட்ரிக் திஃச்டில் என்ற கால்பந்தாட்ட அணியின் விளையாட்டுக்களைக் காண்பதற்கான பருவ நுழைவுச்சீட்டை வைத்துள்ளார். இசைக்கருவிகள் மீட்டுவதிலும் இசையிலும் இவருக்கு ஆர்வம் இருப்பது என்பதும் குறிப்பிடத்தக்கது.
வெளியிணைப்புகள்
பகுப்பு:ஐக்கிய இராச்சியத்தின் அரசியல்வாதிகள் பகுப்பு:வாழும் நபர்கள் பகுப்பு:1994 பிறப்புகள் பகுப்பு:பெண் அரசியல்வாதிகள் பகுப்பு:இசுக்காட்லாந்து நபர்கள்
புத்தமித்திரா
புத்தமித்திரா (Buddhamitrā) (பிறப்பு: c. 60) இந்தியாவின் குசான் பேரரசில் வாழ்ந்த பௌத்த பிக்குணி ஆவார்.இவர் சர்வாஸ்திவாத பௌத்த தத்துவப்பள்ளியைச் சேர்ந்தவர்.
வட இந்தியாவில் கங்கை ஆறு பாயும் மூன்று நகரங்களில் உள்ள கௌதம புத்தர் மற்றும் போதிசத்துவர் சிற்பங்களில், புத்தமித்திராவைப் பற்றிய குறிப்புகள் உள்ளது.
வாழ்க்கையும், பணிகளும்
புத்தமித்திரா குசான் பேரரசில் கிபி 60ல் மதுரா நகரத்தில் செல்வச் செழிப்பான பௌத்தக் குடும்பத்தில் பிறந்தவர். புத்தமித்திரா பௌத்த சங்கத்தில் சேர்ந்து பிக்குணியாக மாறியவர்.
இவரது குரு பாலர் பண்டைய சர்வாஸ்திவாத பௌத்த தத்துவப்பள்ளியைச் சேர்ந்தவர். புத்தமித்திரா, குரு பாலாவிடம் திரிபிடகத்தை கற்றவர்.
கிபி 117ல் புத்தமித்திராவும், அவரது குரு பாலரும் இணைந்து, புஷ்யவுத்தி எனும் பிக்குவின் துணையுடன் பண்டைய சிராவஸ்தி மற்றும் சாரநாத்தில் கௌதம புத்தருக்கு நினைவுச் சின்னம் அமைத்தனர்.
குசான் பேரரசின் ஆளுநர்களுடன் உதவியுடன், புத்தமித்திரா, அடுத்த ஆறு ஆண்டுகளில் கௌசாம்பி நகரத்தில் கௌதம புத்தருக்கு பல நினைவுச் சின்னங்கள் எழுப்பினர். இவர் நிறுவிய கௌதம புத்தர் நின்ற நிலையில் உள்ள சிற்பம் தற்போது அலகாபாத் அருங்காட்சியகத்தில் உள்ளது.
கிபி முதல் நூற்றாண்டில் சர்வாஸ்திவாத பௌத்தர்கள், காஷ்மீரத்தில் கூட்டிய நான்காம் பௌத்த சங்கத்திற்கு அரசியல் ஆதரவு, நிதியுதவிக்கு முயற்சி எடுத்தவர்.
அடிக்குறிப்புகள்
பகுப்பு:குசானப் பேரரசு பகுப்பு:கிபி 60 பிறப்புகள் பகுப்பு:பௌத்த பிக்குணிகள் பகுப்பு:இந்திய பௌத்தர்கள் பகுப்பு:பௌத்தம்
1,3,5-டிரையாக்சேன்டிரையோன்
1,3,5-டிரையாக்சேன்டிரையோன் (1,3,5-trioxanetrione) என்பது C3O6 என்ற மூலக்கூற்று வாய்ப்பாடு கொண்ட ஒரு கருதுகோள் நிலை வேதிச் சேர்மமாகும். கார்பனின் ஆக்சைடு சேர்மமான இது 1,3,5-டிரையாக்சாசைக்ளோயெக்சேன்-2,4.6-டிரையோன் என்ற பெயராலும் அழைக்கப்படுகிறது. மேலும், இதை கார்பன் டையாக்சைடின் வளைய மும்மை என்றும், அல்லது 1,3,5-டிரையாக்சேனின் (1,3,5-டிரையாக்சாசைக்ளோயெக்சேன்) முக்கீட்டோன் என்றும் கருதமுடியும்.
அறை வெப்பநிலையில் 1,3,5-டிரையாக்சேன்டிரையோன் நிலைப்புத்தன்மை இல்லாத சேர்மம் என்று கோட்பாட்டு கணக்கீடுகள் தெரிவிக்கின்றன. (8 நொடிகளுக்கும் குறைவான அரை வாழ்வுக்காலம்) ஆனால் -196 ° செல்சியசு வெப்பநிலையில் இது நிலைப்புத்தன்மை கொண்டுள்ளது.
மேற்கோள்கள்
பகுப்பு:ஆக்சோகார்பன்கள் பகுப்பு:அசிட்டால்கள் பகுப்பு:கருத்தியலான வேதிச் சேர்மங்கள் பகுப்பு:டிரைகீட்டோன்கள்
ஐதராபாத் மாவட்டம், பாகிஸ்தான்
ஐதராபாத் மாவட்டம் (Haiderābād District) (ضلعو حيدرآباد ), பாகிஸ்தான் நாட்டின் சிந்து மாகாணத்தின் ஐதராபாத் கோட்டத்தில் அமைந்த ஆறு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் ஐதராபாத் நகரம் ஆகும். கீர்தார் தேசியப் பூங்கா இம்மாவட்டத்தில் அமைந்துள்ளது.
மாவட்ட நிர்வாகம்
5,519 சதுர கிலோ மீட்டர் பரப்பளவு கொண்ட ஐதராபாத் மாவட்டத்தை நிர்வாக வசதிக்காக ஐதராபாத் நகர்பறம், ஐதராபாத் கிராமப்புறம், லத்திபாபாத், குவாசிமாபாத் என நான்கு வருவாய் வட்டங்களாகவும், 410 வருவாய் கிராமங்களாகவும், 102 கிராம ஒன்றியக் குழுக்களாகவும் பிரிக்கப்பட்டுள்ளது. மேலும் இம்மாவட்டம் மூன்று மாநகராட்சி மன்றங்களையும், நான்கு நகராட்சி மன்றங்களையும், எட்டு நகரக் குழுக்களையும், ஒரு இராணுவப் பாசறை நகரமும் கொண்டுள்ளது.
மக்கள் தொகையியல்
1998-ஆம் ஆண்டில் மக்கள் தொகை கணக்கெடுப்பின் படி, ஐதராபாத் மாவட்டத்தின் மொத்த மக்கள் தொகை 28,91,488 ஆகும். மக்கள் தொகை வளர்ச்சி விகிதம் (1981 - 98) 2.02% ஆக உள்ளது. மொத்த மக்களில் ஆண்கள் 1511025 (52.26 %); பெண்கள் 1380463 (47.74 %) ஆக உள்ளனர். பாலின விகிதம் 100 பெண்களுக்கு 109.5 ஆண்கள் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 523.9 நபர்கள் உள்ளனர். சராசரி எழுத்தறிவு 44.2% ஆகும். இம்மாவட்டத்தில் சிந்தி மொழி, உருது மொழி மற்றும் பஞ்சாபி மொழிகள் பேசப்படுகிறது.
மேலும் படிக்க
பகுப்பு:பாக்கித்தானின் மாவட்டங்கள் *
மூளைச்சாவு
ஒருவர் முழுமையான கோமா நிலை, வலியை உணர முடியாத நிலை, சுவாசக்கருவியின் உதவியுடன் சுவாசித்தல், சுயநினைவு திரும்பாதிருத்தல், மூளைக்கு ரத்தம் செல்லாமல் இருக்கும் நிலை ஆகியவற்றையே மூளைச்சாவு என்கிறார்கள். மனித மூளையின் செயல்பாட்டின் நிரந்தரமான, மீள முடியாத மற்றும் முழுமையான இழப்பாகும். இதில் உயிரைத் தக்கவைக்கத் தேவையான தன்னிச்சையான செயல்பாட்டை நிறுத்துவதும் அடங்கும். சில நேரங்களில் மூளை மற்றும் உடல் செயல்பாடுகள் இருக்கும். இது கோமா நிலையிலிருந்து வேறுபட்டது. மேலும் இது லாக்-இன் சிண்ட்ரோம் நிலைமையைப் போன்றது அல்ல. ஒரு வேறுபட்ட நோயறிதல் இந்த மாறுபட்ட நிலைமைகளை மருத்துவ ரீதியாக வேறுபடுத்தி அறியலாம். இந்நிலையில் மனிதன் உயிருடன் இருந்தாலும் அல்லது தன்னியக்க செயல்பாடுகள் கொண்டிருப்பினும், கோமாநிலை மற்றும் வெளிப்படையான மூளை செயல்பாடு இன்றியும் அல்லது பதிலளிக்கும் தன்மை இல்லாமலும் இருக்கும்.
மூளை மரணம் என்பது பல அதிகார வரம்புகளில் சட்டப்பூர்வ மரணத்தின் குறிகாட்டியாகப் பயன்படுத்தப்படுகிறது. ஆனால் இது சீரற்றதாகவும், பொதுமக்களால் அடிக்கடி குழப்பமாகவும் வரையறுக்கப்படுகிறது. மற்ற உறுப்புக்கள் செயல்படாதபோது மூளையின் பல்வேறு பாகங்கள் தொடர்ந்து செயல்படக்கூடும். மேலும் "மூளை இறப்பு" என்ற சொல் பல்வேறு சேர்க்கைகளைக் குறிக்கப் பயன்படுத்தப்படுகிறது. எடுத்துக்காட்டாக, ஒரு பெரிய மருத்துவ அகராதி "மூளை இறப்பு" என்பது "பெருமூளை இறப்பு"  என்பதற்கு ஒத்ததாகக் கருதினாலும், அமெரிக்க தேசிய மருத்துவ நூலக மருத்துவப் பொருள் தலைப்புகள் அமைப்பு மூளை இறப்பை உள்ளடக்கியது மூளை மற்றும் தண்டு வடம். இந்த வேறுபாடுகள் மருத்துவ ரீதியாக முக்கியத்துவம் வாய்ந்தவை. ஏனெனில் இறந்த பெருமூளை மற்றும் உயிருள்ள மூளைத் தண்டு உள்ள ஒருவருக்கு, தன்னிச்சையான சுவாசம் உதவியின்றி தொடரலாம், அதேசமயம் முழு மூளை மரணம் (மூளைத் தண்டு இறப்பும் இதில் அடங்கும்), உயிர் ஆதரவு உபகரணங்கள் மட்டுமே காற்றோட்டத்தை பராமரிக்கும். சில நாடுகளில், மூளைச்சாவு அடைந்தவர்கள் என வகைப்படுத்தப்பட்ட நோயாளிகள், உறுப்பு தானம் செய்வதற்காக அவர்களின் உறுப்புகளை அறுவை சிகிச்சை மூலம் சட்டப்பூர்வமாக அகற்றலாம்.
மூளையின் கீழ்ப்பகுதி முதுகெலும்புடன் இணைக்கப்பட்டிருக்கும். இதன் மூலம் மனிதர்கள் மூச்சு விடுவது, இரத்த அழுத்தம், மற்றும் இதயத் துடிப்பு அகியவைகளை மூளை கட்டுப்படுத்தி வருகிறது. இது பழுதடைந்தால் அப்போது அந்த நோயாளி மூளைச்சாவு அடைந்ததாக கூறப்படுகிறது.
மூளையில் உள்ள இரத்தத்துக்கு ஆக்சிசன் கிடைக்காததால் அது ஒரே இடத்தில் நிற்பதால் முதுகெலும்புக்கு செல்லும் மூளையின் கீழ்ப்பகுதி பாதிக்கப்படுகிறது. அதை ஒட்டி அந்த மனிதர் இறந்ததாக கூறப்படுகிறார். மூளைச்சாவு என்பதும் சட்டப்படி இறப்புக்கு சமமாகவே கருதப்படுகிறது. இதனால் மூளைச்சாவு அடைந்தவர்களின் உடல் உறுப்புக்களை தானம் செய்வது சட்டபூர்வமாகிறது.
உடல் உறுப்புக்கள் எடுக்கும் வரை அந்த உறுப்புக்களுக்கு மரணம் நேராமல் இருக்க செயற்கை முறையில் சுவாசம் மற்றும் இதயத் துடிப்பு தரப்படுகிறது. இதனால் அந்த உறுப்புக்கள் எடுக்கப்படும் வரையில் ஆக்சிஜன் ஊட்டப்பட்ட இரத்த ஓட்டம் அந்த உறுப்புக்களுக்கு கிடைக்கிறது. இதனால் இதயம் துடித்தாலும் அந்த மனிதர் இறந்து போனவராகவே கருதப்படுகிறார்.
ஒரு மனிதருக்கு மூளைச்சாவு ஏற்பட்டுள்ளதாக நான்கு பேர் கொண்ட மருத்துவர் குழு மட்டுமே தெரிவிக்க முடியும். அவர்கள் அதற்கு முன்பு நோயாளியால் இயந்திர உதவி இன்றி சுவாசிக்க முடிகிறதா, கண் விழிகள் வெளிச்சத்தை உணர்கிறதா,  உடலில் வலி போன்ற உணர்வுகள் உள்ளதா போன்றவற்றை இருமுறை பரிசோதிக்க வேண்டும். ஒரு பரிசோதனைக்கும் மற்றொன்றுக்கும் இடையில் 6 மணி நேர இடைவெளி இருக்க வேண்டும். மூளச்சாவு அடைந்ததாக அறிவிக்கப்படும் நோயாளிகள் தீவிர சிகிச்சைப் பிரிவில் சிகிச்சை பெறுபவராக இருத்தல் வேண்டும்.
உடல் உறுப்புகள் தானம்
மூளைச்சாவு ஏற்பட்ட நிலைகளில் உள்ள நோயாளிகளைக் குணப்படுத்துவது கடினம். மூளைச்சாவு ஏற்பட்டவர்களின் உறுப்புகளை எடுத்து மற்றவர்களுக்குப் பொருத்தினால், உறுப்புகள் பழுதடைந்த நிலையில் உள்ளவர்கள் மறுவாழ்வு பெறமுடியும். கல்லீரல், இதயம், நுரையீரல், சிறுநீரகம், கணையம், சிறுகுடல் போன்ற உறுப்புகளையும், கண்கள், இதய வால்வுகள், தோல், எலும்பு போன்றவற்றின் திசுக்களையும் தானம் செய்யலாம்.
மேற்கோள்கள்
பகுப்பு:மருத்துவம் பகுப்பு:இறப்பு
நீலவால் அரணை
உயிரின வகைப்பாடு
முதலில் சுபென்சர் பேயரடு என்பவராலும், சாரலசு கிரார்து என்பவராலும் 1882 இல் விரித்துரைக்கப்பெற்றது. அமெரிக்க மருத்துவரும் இயறகையியலாளருமான மருத்துவர் ஏவரி சாடு சுகிற்றன் (Avery Judd Skilton) (1802–1858) என்பவரின் பெயரில் இந்த நீலவால் அரணையின் சிறப்புப்பெயர் வைக்கப்பட்டது. இவர்தான் முதலில் இவ்வகை அரணைகள் சிலவற்றைச் சேகரித்தவர்.
மூன்று சிற்றினங்கள் அறியப்பட்டுள்ளன.
பரவலாகக் காணப்படும் சுகிற்றோன் அரணை இராக்கி மலைகளுக்கு மேற்கே மேற்கு அமெரிக்கா முழுவதிலும் கனடாவின் தெற்கு பிரித்தானிய கொலம்பியாவிலும் காணப்படுகின்றது.
தற்காப்பு நடத்தை
இளம் மேற்கரணைகள் நீலநிற வால் கொண்டிருக்கும். வளரவளர இந்நிறம் மங்கிமாறிவிடும். அரணைகள் வாலறு தன்மை கொண்டவை. பிடிபட்டால், வாலை விரைவாக ஆட்டி பிடித்தவர் கவனத்தைச் சிதறச்செய்து, வாலை அறுத்துக்கோண்டு ஓடிவிடும். இன் நடத்தை தன்னுறுப்புத்துணிப்பு (autotomy) எனப்படும். இந்த வால் பின்னர் வளர்ந்துவிடும். ஆனால் வளரும் வால் சற்று கறுத்த நிறமாக இருக்கும்
வாழ்க்கை
இந்த அரணை கோடை போன்ற வெப்பநாட்களில் பகலில் உலவும் பகலாடி. காலையிலும் பிற்பகலின் பிற்பகுதியிலும் பெரிதும் உலவுகின்றன, ஆனால் வெப்பம் அதிகம் இல்லாவிடில் நாள்முழுவதும் உலாத்தும். வளர்ந்த அரணைகள் இலையுதிர் காலத்தில் நடவடிக்கைகள் குன்றியிருக்கும் ஆனால் இளம் அரணைகள் இன்னும் பல கிழமைகள் சுறுசுறுப்பாக இயங்கும்.
இதன் இனப்பெருக்கக் காலம் இடத்துக்கு ஏற்ப மாறுபடும் இளவேனில் அல்லது இலை துளிர்க்காலத்தில் இனப்பெருக்கம் தொடங்குகின்றது. இனப்பெருக்கக் காலத்தில் ஆண் அரணைகளின் அடிப்பக்கம் செம்மஞ்சள் நிறமாக இருக்கும் பெண் அரணைகள் 2-6 முட்டைகளை சூன் சூலை மாதங்களில் இடுகின்றன. இறுக்கமாக இல்லாத மண் பகுதிகளில் பெண் அரணைகள் சில செ.மீ ஆழத்தில் வளை கட்டுகின்றன. பெரும்பாலும் கல், சாய்ந்த மரம் போன்ற பகுதிகளுக்கு அடியில் வளை கட்டுகின்றன
இளம் நீலவால் அரணைகள் கோடைக்காலத்தின் பிற்பகுதியில் முட்டை பொரிக்கின்றன. பிறந்து இரண்டாண்டுகளில் இனப்பெருக்க முதிர்ச்சி பெற்றுவிடுகின்றன என்றாலும் மூன்றாண்டுகள் கழித்து இனப்பெருக்கம் செய்யத்தொடங்குகின்றன. ஏறத்தாழ 10 ஆண்டுகள் வாழ்கின்றன.
மேலும் படிக்க
பகுப்பு:ஊர்வன
பாலக்கோடு
பாலக்கோடு (ஆங்கிலம்:Palakkodu), இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டம், பாலக்கோடு வட்டத்தில் இருக்கும் ஒரு பேரூராட்சி ஆகும். இப்பேரூராட்சி பகுதியில் தக்காளி மற்றும் மாம்பழம் தொடர்பான விவசாயம் நடைபெறுகிறது. இங்கு பாலக்கோடு தொடருந்து நிலையம் உள்ளது.
அமைவிடம்
இப்பேரூராட்சிக்கு தெற்கில் தருமபுரி 23 கி.மீ.; வடக்கில் காவேரிப்பட்டணம் 20 கி.மீ.; கிழக்கில் காரிமங்கலம் 17 கி.மீ.; மேற்கில் மாரண்டஹள்ளி 15 கி.மீ., தொலைவில் உள்ளன. தேன்கனிகோட்டை 33 கி.மீ. தூரத்தில் உள்ளது.ராயக்கோட்டை 24 கி.மீ. தொலைவில் உள்ளது.
பேரூராட்சியின் அமைப்பு
2.56 ச.கி.மீ. பரப்பும், 18 பேரூராட்சி மன்ற  உறுப்பினர்களையும், 126 தெருக்களையும் கொண்ட இப்பேரூராட்சி பாலக்கோடு   (சட்டமன்றத் தொகுதி)க்கும், தர்மபுரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,948 வீடுகளும், 20,959 மக்கள்தொகையும் கொண்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 533 மீட்டர் (1748 அடி) உயரத்தில் இருக்கின்றது.
மேற்கோள்கள்
பகுப்பு:தருமபுரி மாவட்டத்தில் உள்ள பேரூராட்சிகள்
அருணாசலம் தங்கத்துரை
கல்வி
1936 ஆம் ஆண்டில் இலங்கையின் கிழக்கு மாகாணத்தில் மூதூரில் கிளிவெட்டி என்ற ஊரில் பிறந்த அருணாசலம் தங்கத்துரை தனது கல்வியை கிளிவெட்டி அரசினர் தமிழ்க் கலவன் பாடசாலையிலும், மட்டக்களப்பு வந்தாறுமூலை மத்திய மகா வித்தியாலயத்திலும், பின்னர் யாழ்ப்பாணம் ஸ்ரான்லி கல்லூரியிலும் கற்றார். பள்ளிப் படிப்பை முடித்த பின்னர் 1979 ஆம் ஆண்டில் கொழும்பு சட்டக் கல்லூரியில் இணைந்து 1980 இல் சட்டத்தரணியானார்.
அரசியலில்
அரச சேவையில் இருந்து ஓய்வு பெற்ற பின்னர் தீவிர அரசியலில் இறங்கினார். இலங்கைத் தமிழரசுக் கட்சியில் சேர்ந்து இரட்டை அங்கத்தவர் தொகுதியாக அப்போது இருந்த மூதூர் தொகுதில் 1970 ஆம் ஆண்டில் போட்டியிட்டு வெற்றி பெற்றார். தங்கத்துரை இலங்கைத் தமிழரசுக் கட்சியின் வாலிப முன்னணி தலைவராகவும் அக்கட்சியின் மலையக தோட்டத் தொழிலாளர்களின் தொழிற்சங்கமான இலங்கை தொழிலாளர் கழகத்தின் தலைவராகவும் பதவி வகித்துள்ளார்.
1977 ஆம் ஆண்டில் மூதூர் தேர்தல் தொகுதி ஒற்றை அங்கத்தவர் தேர்தல் தொகுதியாக மாற்றப்பட்டது. சிங்கள மக்களுக்காக சேருவில என்ற புதிய தேர்தல் தொகுதி திருகோணமலை மாவட்டத்தில் உருவாக்கப்பட்டது. திருகோணமலை மாவட்டத்தில் திருகோணமலை தேர்தல் தொகுதி, தமிழ் மக்களை பெரும்பான்மையாகக் கொண்ட தேர்தல் தொகுதியாகவும் மூதூர் தேர்தல் தொகுதி முஸ்லிம் மக்களைப் பெரும்பான்மையாக கொண்ட தேர்தல் தொகுதியாகவும் சேருவில தேர்தல் தொகுதி சிங்கள மக்களை பெரும்பான்மையாக கொண்ட தேர்தல் தொகுதியாகவும் அன்றைய இலங்கை சுதந்திரக் கட்சி அரசினால் உருவாக்கப்பட்டது. இதனால் தங்கத்துரை 1977 ஆம் ஆண்டு தேர்தலில் மூதூர் தொகுதியில் வேட்பாளராக போட்டியிட முடியவில்லை.
கைது
தொடர்ந்தும் தமிழர் விடுதலைக் கூட்டணி உறுப்பினராகவும் ஆதரவாளராகவும் இவர் செயற்பட்டார். இந்நிலையில் 1978 ஆம் ஆண்டு அவரது சொந்த ஊரான கிளிவெட்டி கிராமத்தில் இடம்பெற்ற ஒரு வன்முறைச் சம்பவத்தில் இவரையும் தொடர்புபடுத்தி சந்தேகத்தின் பேரில் இவர் கைது செய்யப்பட்டு திருகோணமலை மட்டக்களப்பு சிறைச்சாலைகளில் எட்டு மாதங்கள் சிறையில் இருந்து பின்னர் விடுதலையானார்.
1981 இல் மாவட்ட அபிவிருத்திச் சபை தேர்தலில் திருகோணமலை மாவட்டத்தில் தமிழர் விடுதலைக் கூட்டணி சார்பில் போட்டியிட்டு திருகோணமலை மாவட்ட அபிவிருத்திச் சபை தலைவராக தெரிவு செய்யப்பட்டார். 1983 ஆம் ஆண்டில் இடம்பெற்ற இனக்கலவரங்களை அடுத்து தமிழர் விடுதலைக் கூட்டணியினர் மேற்கொண்ட தீர்மானத்திற்கு அமைவாக இவர் தனது திருகோணமலை மாவட்ட அபிவிருத்திச் சபை தலைவர் பதவியைத் துறந்தார்.
1994 இல் திருகோணமலை மாவட்டத்தில் தமிழர் விடுதலைக் கூட்டணி சார்பில் போட்டியிட்டு அம்மாவட்டத்தில் ஆகக் கூடுதலான விருப்பு வாக்குகளைப் பெற்று திருகோணமலை மாவட்ட நாடாளுமன்ற உறுப்பினராக தெரிவு செய்யப்பட்டார்.
படுகொலை
1997 ஆம் ஆண்டு சூலை 5 ஆம் நாள் திருகோணமலை ஸ்ரீ சண்முகா இந்து மகளிர் கல்லூரியில் இடம்பெற்ற புதிய கட்டடத் திறப்பு விழாவில் பங்குபற்றிய போது இனந்தெரியாதோரால் படுகொலை செய்யப்பட்டார். இவருடன் கல்லூரி அதிபர், உட்பட ஐவர் உயிரிழந்தனர். தமிழீழ விடுதலைப் புலிகளே இத்தாக்குதலை நடத்தியதாக பன்னாட்டு மன்னிப்பகம் குற்றம் சாட்டியது.
மேற்கோள்கள்
பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:இலங்கை அரசியல்வாதிகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:1997 இறப்புகள் பகுப்பு:1936 பிறப்புகள் பகுப்பு:இலங்கையின் 7வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:மூதூர் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
இரண்டாம் பாஸ்கரர்
பாஸ்கராச்சாரியார் என்ற முழுப்பெயர் கொண்ட இரண்டாம் பாஸ்கரர் (Bhāskara II, ಭಾಸ್ಕರಾಚಾರ್ಯ, 1114–1185), ஒரு இந்திய வானியலாளர் மற்றும் கணிதவியலாளர். இடைக்கால இந்தியாவின் மாபெரும் கணிதவியலாளராகக் கருதப்படுகிறார்.
வாழ்க்கைச் சுருக்கம்
பாஸ்கரர் 1114 அம் ஆண்டில் கர்நாடக மாநிலத்தில் உள்ள பீஜப்பூரில் பிறந்தார். இவர் தேசஸ்த பிராமணர் வகுப்பைச் சேர்ந்தவர். பாஸ்கரரின் தந்தை மகேஸ்வரர் சிறந்த அரசவைப் பண்டிதராகத் திகழ்ந்தார். அவர் ஒரு சிறந்த சோதிடவியல் அறிஞரும் ஆவார். அவர் தன் மகன் பாஸ்கராவுக்கு சோதிடம் மற்றும் கணிதத்தைக் கற்பித்தார். இவர் தமது கல்வியை அக்காலத்தில் வானவியல் ஆய்வின் வளர்ப்புப் பண்ணையாகத் திகழ்ந்த உஜ்ஜயினில் பெற்றார். கணித வானவியலோடு சோதிடத்துறையிலும் வல்லவராகத் திகழ்ந்தார். நாளடைவில் இத் துறைகள் பற்றி நூல்கள் பல எழுதினார்.
பணிகள்
உஜ்ஜயினியில் வானவியல் ஆய்வுக் கூடமொன்றின் தலைவராக ஆனபின் இவரது ஆராய்ச்சிகள் புதுப் பரிமாணம் பெற்றன. இவரது படைப்பான சித்தாந்த சிரோன்மணி - லீலாவதி, பிஜகணிதம், கிரககணிதம், கோலாத்யாயம் என நான்கு பிரிவுகளை உடையது. இவரது கணித நூல்கள் சித்தாந்த சிரோமணி, காரண குதூகலா ஆகியவை இவரின் வான்கணிதத் திறமையையும் வெளிப்படுத்துபவையாகும் லீலாவதி மற்றும் பீஜ கணிதம் இவரது எண்கணித அறிவை பறைசாற்றும் நூல்களாகும். ஈர்ப்பு விசை பற்றி முதன் முதலில் எழுதியவர். இவர் எழுதிய பிறகு சுமார் 500 ஆண்டுகளுக்குப் பிறகே நியூட்டன் என்பவரால் புவியீர்ப்பு விசை கண்டறியப்பட்டது.
எண்கணிதம், இயற்கணிதம், திரிகோணமிதி, வான்கணிதம், வடிவியல் மற்றும் வானவியல் குறித்த இவரது அறிவு வியக்கத்தக்கது. எண்முறை, சமன்பாடுகளுக்கான தீர்வுகள் ஆகியவற்றைக் கண்டறிந்தார். மேலும் பூமி சூரியனைச் சுற்ற 365.2588 நாட்கள் ஆகிறது எனக் கணக்கிட்டு இருந்தார்.(தற்போது365.2596நாட்கள்)]]
மொழிபெயர்ப்புகள்
இவர் எழுதிய லீலாவதி என்ற அரிய நூல் வியத்தகு அறிவியல் படைப்பாகப் போற்றப்படுகிறது. இலாபம்,நட்டம், வட்டி, அளவியல்,தசம எண்கள், கூட்டுத்தொடா்,பெருக்குத்தொடா், எண் கணித எட்டு அடிப்படைச்செயல்கள்,முக்கோணம், நாற்கரம், மவா்க்கமுலம்,கனமுலம்முதலான பல்வேறு தலைப்புக்கள் விாிவாக விளக்கி இருக்கிறாா். 1587 ஆம் ஆண்டு பேரரசர் அக்பர் முயற்சியால் சக்கரவர்த்தி என்பவர் இந்நூலை பாரசீக மொழியில் மொழிபெயர்த்தார். இவரது மற்றொரு நூலான சித்தாந்த சிரோமணி வானவியல் ஆராய்ச்சிகளைப் பற்றியது. இதன் ஒரு பகுதியை ஹென்றி தாமஸ் கோல்புரூக் என்பவர் ஆங்கிலத்தில் மொழி பெயர்த்தார். இதன் பிறகே பாஸ்கரரின் கணித மற்றும் வானவியல் திறமைகள் வெளி உலகினருக்குத் தெரிய வந்தது.
வெளி இணைப்புகள்
பகுப்பு:இந்தியக் கணிதவியலாளர்கள் பகுப்பு:1114 பிறப்புகள் பகுப்பு:1185 இறப்புகள் பகுப்பு:பிஜாப்பூர் மாவட்ட நபர்கள்
சியோதி குரியா
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 4,945 ஆகும். இம்மக்கள் தொகையில் 54 விழுக்காடு நபர்கள் ஆண்கள் மற்றும் 46 விழுக்காடு நபர்கள் பெண்கள் ஆவர். கிரார்  நகரின் படிப்பறிவு சதவீதம் 63% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 73% மற்றும் பெண்களின் படிப்பறிவு சதவீதம் 51% ஆகும். மக்கள் தொகையில் 18 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:மைன்புரி மாவட்டம்
சிறந்த தமிழ்த் திரைப்படத்துக்கான தேசிய விருது
சிறந்த தமிழ்த் திரைப்படத்திற்கான தேசிய விருது (National Film Award for Best Feature Film in Tamil) ஆண்டுதோறும் வழங்கப்படும் தேசிய திரைப்பட விருதுகளில் ஒன்று. தேசிய திரைப்பட விருதுகள், இந்திய செய்தி மற்றும் ஒலிபரப்புத்துறை அமைச்சகத்தின் கீழ் செயல்படும் திரைப்பட விழாக்களின் இயக்ககத்தால் ஒவ்வொரு ஆண்டும் திரைப்படத்துறை தொடர்பான பல பிரிவுகளில் வழங்கப்படுகின்றன. 1954 முதல் வழங்கப்பட்டு வரும் தேசிய திரைப்பட விருதுகள், இந்தியத் திரைப்படங்களின் தரத்தைத் தீர்மானிக்கும் விருதுகளில் முதன்மையானவையாகும். ஒவ்வொரு இந்திய மொழிகளிலும் உருவாகும் சிறந்த திரைப்படங்களுக்கு தனித்தனியே விருதுகள் வழங்கப்படுகின்றன. இதில் ராஜத் கமல் எனப்படும் வெள்ளித் தாமரை அளிக்கப்படுகிறது.
டிசம்பர் 21, 1955 இல் அளிக்கப்பட்ட இரண்டாவது தேசிய திரைப்பட விருதுகளில், வங்காளம், இந்தி, கன்னடம், மலையாளம், மராத்தி, தமிழ் மற்றும் தெலுங்கு மொழிகளில் வெளியான திரைப்படங்களுக்கு அந்தந்த மொழிகளின் பகுப்பில் சிறந்த திரைப்படத்திற்கான விருதுகள் முதன்முதலாக வழங்கப்பட்டன. "சிறந்த திரைப்படத்துக்கான குடியசுத்தலைவரின் வெள்ளிப்பதக்கம்", "இரண்டாவது சிறந்த திரைப்படத்துக்கான தகுதிச் சான்றிதழ்", "மூன்றாவது சிறந்த திரைப்படத்துக்கான தகுதிச் சான்றிதழ்", என மூன்று விருதுகள் அளிக்கப்பட்டன. ஆனால் 15 ஆவது திரைப்பட விருதுகளிலிருந்து (1967) இந்த தகுதிச் சான்றிதழ்கள் இரண்டும் வழங்குவது நிறுத்தப்பட்டுவிட்டது.
1954 இல் எஸ். எம். ஸ்ரீராமுலு நாயுடுவின் இயக்கத்தில் வெளிவந்த மலைக்கள்ளன் திரைப்படம் சிறந்த தமிழ்த் திரைப்படத்திற்கான குடியசுத்தலவரின் வெள்ளிப் பதக்கம் பெற்றது. சிறந்த இரண்டாவது, மூன்றாவது தமிழ்த் திரைப்படங்களுக்கானத் தகுதிச் சான்றிதழ் முறையே அந்த நாள், எதிர்பாராதது ஆகிய இரு திரைப்படங்களுக்கும் கிடைத்தது.
வெளி இணைப்புகள்
பகுப்பு:இந்தியத் தேசியத் திரைப்பட விருதுகள்
பென்சில்வேனியா தச்சு
பென்சில்வேனியா தச்சு அல்லது பென்சில்வேனியா இடாய்ச்சு என்பது வட அமெரிக்காவில் பேசப்படும் ஒரு செருமானிய மொழிக்குடும்பத்தை சேர்ந்த மொழி ஆகும். இது இரண்டு இலச்சத்து ஐம்பது ஆயிரம் மக்களால் பேசப்படுகிறது.
பகுப்பு:ஐரோப்பிய மொழிகள்
கப்புள் ஸ்ட்ரீட்
வெளி இணைப்புகள்
பகுப்பு:இணையச் சமூக வலைப்பின்னல்கள்
சல்லடம்
சல்லடம் என்பது தமிழர் அரையில் உடுத்தும் ஒருவகை உடை ஆகும். பழங்காலத்தில் குதிரையேறும் வீரர்கள் சல்லடம் உடுத்தினர். இன்றும் சிற்றூர்களில் சுடலைமாடன், கருப்பன் போன்ற தெய்வங்கள் அணியும் உடையாக சல்லடம் கருதப்படுகிறது. இன்று கால்சட்டை எனவும் பேண்ட் மற்றும் டிரௌசர் எனவும் கூறப்படும் உடையின் உண்மையான தமிழ்ப்பெயர் சல்லடம் ஆகும். சல்லடம் என்பது நெடுஞ்சல்லடம் (long trouser), ஒட்டுச்சல்லடம் (short trouser) என்று இருவகைப்படும்.
வெளி இணைப்புகள்
பகுப்பு:தமிழர் உடைகள்
அருண் கார்த்திக்
கோண்டா பாஸ்கர் அருண் கார்த்திக் (பிறப்பு: பிப்ரவரி 15 1986, வாலாசாபேட்டை, தமிழ்நாடு), இந்திய அணியின் துடுப்பாட்டக்காரர். இவர் தற்போது அசாம் அணிக்காக விளையாடுகிறார். இவர் ராயல் சேலஞ்சர்ஸ் பெங்களூரு அணியில் உறுப்பினராக உள்ளார். கார்த்திக் ஒரு வலது கை துடுப்பாட்டுக்காரர் மற்றும் சுழல்பந்து வீச்சாள்ர், ஆவார். இப்போது அவர் ராயல் சேலஞ்சர்ஸ் பெங்களூருக்கான விக்கெட் கீப்பர் மற்றும் துடுப்பட்டுக்காரர் ஆவார்.
நவம்பர் 2007 இல் இலங்கை அணியின் பதுரலிய்யா ஸ்போர்ட்ஸ் குழுவுக்காக விளையாடி 38 ஓட்டங்களை எடுத்தார். ] 2007-08 ல் நடந்த அனைத்து போட்டியிலும் அவர் பதுரலிய்யா அணியில் இருந்தார், அவர் அந்த தொடரில் மிக அதிகம் ஓட்டங்கள் எடுப்பவராகவும் இருந்தார்.
Iநவம்பர் 2008 கார்த்திக் கர்நாடக அணிக்கு எதிரான முதல் டெஸ்ட் போட்டியில் கர்நாடக அணிக்கு எதிராக 149 ரன்கள் எடுத்தார். அவர் வித்யுத் சிவராமகிருஷ்ணனுடன் சேர்ந்து 246 ஓட்டங்கள் எடுத்தார்.
வெளி இணைப்புகள்
பகுப்பு:1986 பிறப்புகள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:தமிழ்நாடு துடுப்பாட்டக்காரர்கள்
ஜே குருடென்
ஆரம்ப காலம்
க்ருடன் டிஃப்பின், ஓஹிஹொ எனும் இடத்தில் பிறந்தார். அவர்  George D. சேம்பர்லின் உயர்னிலை பள்ளி, தம்பா, புளோரிடா வில் பயின்ரார், அங்கே அவர் தலைமை பயிற்சியாளர் பில்லி டர்னர் அணி கீழ் குவாட்டர்பேக் ஆக உயர்நிலை பள்ளி கால்பந்து விளையாடினார்.
கல்லூரி வாழ்க்கை
க்ருடன், லூயிஸ்வில் பல்கலைக்கழகத்தில் பயின்றார், அங்கே அவர் நான்கு ஆண்டுகள் (1985-1988)  லூயிஸ்வில் கார்டினல்ஸ் கால்பந்து அணியின் லெட்டர்மேன் ஆக இருந்துவந்தார்.
தொழில்சார் வாழ்க்கை
க்ருடன் இரண்டு முறை, உலக கால்பந்து லீக் (1991 ல் பார்சிலோனா மற்றும் 1995 ல் ஸ்காட்லாந்து) ஆட்டங்களில் விளையாடியுள்ளார். மேலும் இவர் சில பயிற்சி அணிகளில் 3 முறை  NFL (பீனிக்ஸ்) மற்றும் CFL (சேக்ரமெண்டோ) ஆக இருந்துள்ளார். இவர் அரினா கால்பந்து லீக் ஆட்டங்களில் 4 முறை  அரெனபௌல்  பட்டத்தை வென்றுள்ளார். 1992 ம் ஆண்டு  லீக் எம்விபி ( ஆட்டத்தில்  மிக முக்கிய வீரர்) என்ற பட்டத்தையும் வென்றுள்ளார்.
நாஷ்வில் காட்ஸ்
1997 ல் க்ருடன் தனது பயிற்சி வாழ்க்கையை offensive coordinator ஆக AFL நாஷ்வில் காட்ஸ் அணியிலிருந்து தொடங்கினார். 1998ல், இவர் ஆர்லாண்டோ ப்ரேடர்ஸ் அணியின் தலைமை பயிற்சியாளரானது அவரது வாழ்க்கையில்  முக்கிய நிகழ்வானது. 1998 மற்றும் 2000 ஆண்டுகள்ல் ஆர்லாண்டோ உடன், இவர் அரெனாபோல் பட்டத்தையும் வென்றார். பின்பு இவர் விளையாட்டில் ஓய்வு அறிவித்து பின்னர் மீண்டும் 2002 ல் ப்ரேடர்ஸ் அண்க்காக விளையாட துவங்கினார். ஆனால் 2003 பயிற்சியாள்ர்  பிரான் பபாசெடெரொ இறந்த பிறகு  இவர் ஓய்வை அறிவித்து பின்னர் அணியின் தலைமை பயிற்சியாளாரானார். க்ருடன் ஒரு ஒட்டுமொத்த AFL இன் தலைமை பயிற்சி பல சாதனைகளை புரிந்துள்ளார்.
தனிப்பட்ட வாழ்க்கை
க்ருடனின் தந்தைபெயர் ஜிம், இவர் முழு நேரம கல்லூரி மற்றும் NFL உதவி பயிற்சியாளர், மேலும் இவர்  சான் பிரான்சிஸ்கோ 49ers இன் முன்னாள் பிராந்திய சாரணர். க்ருடனின் சகோதரர் ஜான், இவர் ஆக்லேண்ட் ரைடெர்ஸ் மற்றும் டெம்பா வளைகுடா புக்கானேர்ரஸ் அணிகளின் தலைமை பயிற்சியாளர். இப்போது இவர் மன்டே நைட் கால்பந்து அணியின் இஎஸ்பிஎன் ஆய்வாளராக உள்ளார். இவரின் மற்றொரு சகோதரர், ஜேம்ஸ், ஒரு கதிரியக்கர்ராக மயோ கிளினிக் இல் பணிபுரிகிறார்.
செப்டம்பர் 16, 2005 ல் க்ருடன் போதையில் வாகனம் ஓட்டிய குற்றத்திற்காக புளோரிடா காவல்துறையால் கைது செய்யப்பட்டார்  . அவர்  இரத்த ஆல்கஹால் சோதனைகள் மூலம் செய்யப்பட்ட சோதனைகளில் 0.106% மற்றும் 0.110% என்ற அளவுகளில் மது உட்கொண்டிருப்பது உறுதி செய்யப்பட்டது. அவர் ஒப்புக்கொண்டதாளும் கவனக்குறைவாக வாகனம் ஓட்டியதற்காகவும்   $750 அபராதம் விதிக்கப்பட்டது.
References
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
பகுப்பு:1967 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
மோதாமல் ஒரு நாளும் இருக்க வேண்டாம் (புதினம்)
மோதாமல் ஒரு நாளும் இருக்க வேண்டாம் ,  சுஜாதாவால்  எழுதப்பட்ட குறும்புதினம்.
கதைக் கரு
வயதானவர் ஒருவர் தனது காணாமல் போன மகன் என்று ஒரு நபரைக் காவல் துறையிடம் கைகாட்டுகிறார். அந்த நபரோ, தான் அவர் கூறும் நபர் இல்லை, தேனாம்பேட்டையில் வாழ்ந்த தனது குடும்பமே மாயமாகி விட்டது என்று குழப்புகிறார். இந்த வினோத வழக்கை மருத்துவர் வக்கீல் கணேஷிடம் முறையிடுகிறார். திடீர் என்று அந்த நபரின் குடும்பம் காணாமல் போய் விட்டதற்குக் காரணம் என்ன என்று செல்லும் கதை.
கதை மாந்தர்கள்
பகுப்பு:சுஜாதாவின் புதினங்கள்
வெப்மெத்தெட்ஸ் உருவாக்குநர்
வெப்மெத்தெட்ஸ் உருவாக்குநர் ஜாவா-சார்ந்த ஒருங்கிணைந்த தொகு சூழல் (IDE). இதன் மூலம் குறியீட்டை வெப்மெத்தெட்ஸ் ஒருங்கிணைப்பு வழங்கியில் வடிவமைக்கலாம்.
பெரியாக்குறிச்சி மாரியம்மன் கோயில்
பெரியாக்குறிச்சி மாரியம்மன் கோயில் தமிழ்நாட்டில் அரியலூர் மாவட்டம், பெரியாக்குறிச்சி என்னும் ஊரில் அமைந்துள்ள அம்மன் கோயிலாகும்.
வெப்மெத்தெட்ஸ் உருவாக்குநர்
இவை வெப்மெத்தெட்ஸ் தொடர்ச்சி எனும் வரைகலை நிரலாக்க மொழியை பயன்படுத்தி ஒருங்கிணைந்த பயன்பாட்டு வடிவமைப்பை எளிய முறையிலும் மிக வேகமாகவும் வடிவமைக்க உதவுகின்றன. வெப்மெத்தெட்ஸ் தனது 7 ஆவது பதிப்பின் மூலம் வெப்மெத்தெட்ஸ் வடிவமைப்பானை அறிமுகப்படுத்தியுள்ளது .இந்த வடிவமைப்பபான் எக்லிப்ஸ் ஐ அடிப்படையாகக்கொண்ட ஐ.டி இ (IDE ).
பெரியாக்குறிச்சி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
வெப்மெத்தெட்ஸ் உருவாக்குநர்
நிரல் அம்சங்கள்
வெப்மெத்தெட்ஸ் படைப்பாளி பின்வரும் தொகுக்கும் வசதிகளை கொண்டுள்ளன:
பெரியாக்குறிச்சி மாரியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எலிசபெத் ஆண்டர்சன் சியரா
எலிசபெத் ஆண்டர்சன் சியரா என்பவர் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் ஐக்கிய அமெரிக்காவின் வடமேற்குப் பகுதியில் அமைந்துள்ள ஓரிகன் மாநிலத்தில் வசிக்கிறார். இவரை தாய்ப்பால் தெய்வம் என அழைக்கின்றனர்.
2014 ஆம் ஆண்டில், அவர் ஹைப்பர்லாக்டேஷன் சிண்ட்ரோம் நோயால் கண்டறியப்பட்டார். இந்த நோய்க்குறியின் காரணமாக அவர் ஒரு நாளைக்கு சுமார் 6.65 லி (225 US fl oz; 1.76 US gal), தாய்ப்பாலை உற்பத்தி செய்தார். இந்த அளவானது சராசரி தாயை விட கிட்டத்தட்ட 8 முதல் 10 மடங்கு அதிகமாகும். அதிகபடியாக உற்பத்தியாகும் தாய்ப்பாலை வீணாக்காமல் கொடையாக தர முன்வந்தார் எலிசபெத் ஆண்டர்சன் சியரா. 250 குழந்தைகளுக்கும், தோராயமாக 2,300 லி (600 US gal) தாய்ப்பாலையும் ஊட்டினார்.
வெளி இணைப்புகள்
முகநூல் பக்கம்
பகுப்பு:தாய்ப்பால்
புரோமின் ஒற்றை புளோரைடு
புரோமின் ஒற்றைபுளோரைடு (Bromine monofluoride ) என்பது BrF என்ற மூலக்கூறு வாய்பாடு கொண்ட முற்றிலும் நிலையற்றதொரு உப்பீனியிடைச் சேர்மமாகும். புரோமின் முப்புளோரைடு அலலது புரோமின் ஐம்புளோரைடுடன் புரோமினைச் சேர்ப்பதன் மூலமாக புரோமின் ஒற்றை புளோரைடைத் தயாரிக்க முடியும். முற்றிலும் நிலைப்புத்தன்மை இல்லாத காரணத்தால் இதைக் கண்டறிய முடியுமே தவிர தனித்துப் பிரிக்க இயலாது.:
சாதாரண வெப்பநிலையில் புரோமின் ஒற்றைபுளோரைடு இயல்புநிலை மாற்றம் கெட்டு புரோமின் முப்புளோரைடு புரோமின் ஐம்புளோரைடு மற்றும் புரோமின் என்ற சேர்மங்களாக சிதைவடைகிறது>
மேற்கோள்கள்
பகுப்பு:புளோரைடுகள் பகுப்பு:புரோமின் சேர்மங்கள் பகுப்பு:இடைஉப்பீனி சேர்மங்கள்
பாலமேடு
பாலமேடு (ஆங்கிலம்:Palamedu), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மதுரை வடக்கு வட்டத்தில் இருக்கும் ஒரு தேர்வுநிலை பேரூராட்சி ஆகும். 2011-ஆம் ஆண்டின் மக்கள்தொகை கணக்கெடுப்பின் படி, இதன் மக்கள்தொகை 10,493 ஆகும்.
4 சகிமீ பரப்பும், 15 வார்டுகளும், 69 தெருக்களும் கொண்ட பாலமேடு பேரூராட்சி, சோழவந்தான் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது. இவ்வூரில் பால்கோவா மற்றும் ஜல்லிக்கட்டு ஆகியவை பிரசித்தி பெற்றவை ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 227 மீட்டர் (744 அடி) உயரத்தில் இருக்கின்றது.
வெளி இணைப்புகள்
பகுப்பு:மதுரை மாவட்டத்தில் உள்ள பேரூராட்சிகள்
அலோஃபித் தீவு
அலோஃபி (Alofi) அமைதிப் பெருங்கடலில் உள்ளதோர் தீவாகும். இது பிரான்சிய கடல்கடந்த திணைக்களத்தைச் சேர்ந்த வலிசும் புட்டூனாவும் ஆட்புலத்தின் அங்கமாகும்.
மேலோட்டமாக
இது பெரிதும் மனிதர் வசிக்காத தீவாகும்; 2003ஆம் ஆண்டு கணக்கெடுப்பில் மேற்கிலுள்ள அலோஃபிடாய் சிற்றூரில் இருவர் வாழ்வதாக பதியப்பட்டுள்ளது. இது புட்டூனா தீவின் அலோ உள்ளாட்சிப் பகுதியில் அடங்கியுள்ளது. ஆனால் ஐரோப்பியர்கள் இங்கு குடியேறும் முன்னர் இங்கு புட்டூனா தீவுக்கு இணையாக, 1900 மக்கள், அடர்ந்த மக்கள்தொகை இருந்துள்ளது. சோலோகா (வடக்கு), சாவாகா (தென்கிழக்கு), அலோஃபிடாய் (மேற்கு), முவா (வடமேற்கு) ஆகியன அப்போதிருந்த சிற்றூர்களாகும். சில நிலப்படங்களில் வடக்கில் கெய்னோ என்ற சிற்றூரும் காட்டப்பட்டுள்ளது.
அலோஃபி தீவு புட்டூனாவிலிருந்து தென்மேற்கில் 2 கி.மீ தொலைவில் உள்ளது. அலோஃபியில் தங்கள் தோட்டங்களை கொண்டுள்ள புட்டூனியர்கள் ஒவ்வொரு சனிக்கிழமையும் அங்கு சென்று தங்கள் தோட்டங்களை பராமரிக்கின்றனர். புகையிலை இங்கு பெரும்பாலும் பயிரிடப்படுகின்றது. ஒரு வாரத்திற்கு புகைப்பதற்குத் தேவையான புகையிலை இலைகளை எடுத்துச் சென்று பயன்படுத்துகின்றனர்.
தீவின் பரப்பளவு 32 கிமீ² ஆகும். இங்குள்ள உயரமான சிகரம் மோன்ட் கோலோஃபோ 410 மீட்டர் உயரமுள்ளது. புட்டூனா தீவும் அலோஃபி தீவும் கூட்டாக ஹூர்ன் தீவுகள் எனபடுகின்றன.
பகுப்பு:பசிபிக் பெருங்கடல் தீவுகள் பகுப்பு:எரிமலைத் தீவுகள்
ஐந்து நாகரிகமுற்ற பழங்குடிகள்
ஐந்து நாகரிகமுற்ற பழங்குடிகள் என்னும் பெயர், தொல்குடி அமெரிக்கத் தேசிய இனங்களான செரோக்கீ, சிக்காசோ, சொக்ட்டோ, கிறீக், செமினோலே ஆகிய ஐந்து பழங்குடிகளை ஒருங்கே குறிக்கிறது. அக்காலத்தில் ஐரோப்பியக் குடியேற்றக்காரரின் பழக்க வழக்கங்களை இவர்கள் பின்பற்றியதாலும், தமது அயலவருடன் நல்ல தொடர்புகளைக் கொண்டிருந்ததாலும் இவர்கள் இவ்வாறு குறிப்பிடப்பட்டனர். அமெரிக்காவின் பிற பகுதிகளுக்கு, குறிப்பாகப் பிற்காலத்து ஒக்லஹோமாவுக்கு இடம் பெயர்க்கப்படும் முன், இவர்கள் தென்கிழக்கு ஐக்கிய அமெரிக்காவில் வாழ்ந்துவந்தனர்.
இன்று பல அமெரிக்க இந்தியர்கள், சிறப்பாக மேற்படி ஐந்து இனங்கள் தவிர்ந்த ஏனையோர் ஐந்து நாகரிகமுற்ற பழங்குடிகள் என்னும் பெயர் இனவாதத் தன்மை கொண்டது என எண்ணுகின்றனர். குறிப்பிட்ட ஐந்து பழங்குடியினருக்கு இவ்வாறு பெயரிடுவதன் மூலம் ஏனைய பழங்குடியினர் நாகரிகம் அற்றவர்கள் என்னும் தொனி தெளிவாக இருப்பதாக அவர்கள் சுட்டிக்காட்டுகின்றனர். அது மட்டுமன்றி மேற்படி ஐந்து பழங்குடிகளும் தங்கள் சொந்தப் பண்பாட்டைக் கைக்கொண்டிருக்கும் வரை நாகரிகம் அற்றவர்களாக இருந்தார்கள் என்றும், ஐரோப்பியப் பண்பாட்டை ஏற்றுக்கொண்ட பின்னரே நாகரிகம் அடைந்தார்கள் என்றும் இப்பெயர் சொல்கிறது.
இப் பழங்குடிகள், தமது தாயகப் பகுதிகளான மிசிசிப்பி ஆற்றின் கிழக்குப் பக்கமிருந்து இடம் பெயர்க்கப்பட்டனர். இந்த இடப்பெயர்வுகள், மத்திய அரசின் சட்டவாக்கங்களின் துணையுடன், பல பத்தாண்டுகளாக நடைபெற்று, இம்மக்கள், அன்று இந்தியப் பகுதி என அழைக்கப்பட்ட, இன்றைய ஒக்லஹோமாவின் கிழக்குப் பகுதிக்கு அனுப்பப்பட்டனர். இவற்றுள் மிகவும் மோசமான இடப்பெயர்வு 1838 ஆம் ஆண்டின் கண்ணீர்த் தடங்கள் (Trail of Tears) எனப்பட்ட இடப்பெயர்வு ஆகும்.
அமெரிக்க உள்நாட்டுப் போர்க் காலத்தில், இந்த ஐந்து பழங்குடிகளும், பிரிந்து போரிட்டனர். சொக்ட்டோ, சிக்காசோ என்னும் இரண்டு பழங்குடிகளும் கூட்டமைப்பின் பக்கம் நின்றனர். கிறீக், செமினோலே, செரோக்கி பழங்குடிகள் தங்களுக்குள் பிரிந்து ஒரு பிரிவினர் ஐக்கிய அமெரிக்காவின் பக்கமும் மற்றப் பிரிவினர் கூட்டமைப்பையும் ஆதரித்து நின்றனர். <b><font color="0033FF">
பகுப்பு:அமெரிக்க இனக்குழுக்கள்
கச்சல் தீவு
கச்சல் தீவு (Katchal, நிக்கோபாரி: तिहन्यु, Tihnyu) என்பது இந்தியாவின் நிக்கோபாரி தீவுகளைச் சேர்ந்த ஒரு தீவாகும். இதன் பரப்பளவு 174.4 கி.மீ. <sup contenteditable="false">2 (67.3 சதுர மைல்) ஆகும். இது தோராயமாக இந்திய முதன்மை நிலப்பரப்பில் இருந்து 1,600 கி.மீ (990 மைல்) தொலைவில் உள்ளது. தலைநகரான போர்ட்பிளேரில் இருந்து, தெற்கில் 305 கி.மீ. (190 மைல்) தொலைவில் உள்ளது.
இத்தீவு முன்பு துனியு ( Tihnyu ) என அழைக்கப்பட்டது. இத்தீவில் பழங்குடி மக்கள் மற்றும் குடியேறிகள் என இரு தரப்பினரும் வாழ்கின்றனர். இத்தீவு 2004 ஆண்டைய ஆழிப்பேரலையில் கடுமையாக பாதிப்புக்கு ஆளானது. இப்பகுதி இந்திய ஒன்றிய ஆட்சிக்குட்பட்ட நிக்கோபார் மாவட்ட ஆட்சி எல்லைக்கு உட்பட்டதாக உள்ளது.
இத்தீவில் நிக்கோபர் பழங்குடியின மக்களும், இலங்கை மலையகத் தமிழரும் வாழ்கின்றனர். ( சிரிமாவோ - சாஸ்திரி உடன்பாட்டின்படி 1964 இல் மறுகுடியமர்த்தப்பட்ட மலையகத் தமிழர்கள்). இத்தீவுக்கு போர்ட்பிளேயரில் சிறப்பு அனுமதிபெற்ற சுற்றுலா பயணிகளைத் தவிர பிறரை அனுமதிப்பதில்லை.
2004 திசம்பர் 26 அன்று ஏற்பட்ட ஆழிப்பேரலையின்போது தீவின் சமூக பொருளாதாரம் மிகக் கடுமையாக பாதிக்கப்பட்டது, 5,000 மக்கள் அதிகாரப்பூர்வமாக அந்தமான் நிக்கோபர் தீவுகளில் காணாமல் போயினர் ஆனால் காணாமல் போனவர்களின் எண்ணிக்கை இதைவிடக் கூடுதலாக இருக்கலாம் எனக் கருதப்படுகிறது. இந்தத் தீவிலிருந்து காணாமல் போனவர்கள் 1,549 பேராக இருக்கலாம் எனக் கருதப்படுகிறது.
இதன் அருகில் உள்ள தீவான டிரிங்கிட் தீவு 2004 திசம்பர் 26 அன்றைய ஆழிப்பேரலையின்போது கடல் நீரால் மூன்றாக பிரிக்கப்பட்டு, பல நாட்கள் நீரில் மூழ்கி இருந்தது. இதில் டிரிங்கிட் மற்றும் சாப்டு பாலு ஆகிய இரண்டு கிராமங்கள் இருந்தன. இதன் தோராய மக்கள் தொகை 475 ஆகும். இதில் இறந்த அல்லது காணாமல் போனவர்கள் எண்ணிக்கை 102, தப்பியவர்கள் 374 பேர் ஆவர். தற்போதுவரை இத்தீவு வாழப் பாதுகாப்பற்றதாகக் கருதப்பட்டு, மக்கள் அருகில் உள்ள கமோர்ட்டா தீவில் தங்கவைக்கப்பட்டுள்ளனர்.
நிக்கோபார் தீவுகளை மூன்று குழுக்களாக பிரிக்கலாம்; அவை வடக்கு, நடு. தெற்கு என்பதாகும். கட்சால் தீவு நடுக்குழுவில் உள்ள பெரிய தீவாகும். இது 35 கிராமங்களை உள்ளடக்கியது. (இதில் ஆறு கிராமங்கள் முதன்மையானவை). ஆழிப்பேரலைக்குப் பின், பூர்வீக மக்களின் கிராமங்களாக நான்கு கிராமங்களாக அமைக்கப்பட்டன. அவை  ஈ-வோல், மீனாட்சி ராம் நகர், சப்பான் டிக்ரி, மேல் கட்சால். மில்டெரா ஆகும். தீவில் உள்ள இன்னொரு கிராமம் பழங்குடியினர் அல்லாத மக்களுக்கானது (மறுகுடியமர்ம்ம்ப்பட்ட தமிழர்கள் மற்றும் ராஞ்சி மக்கள்).
தீவின் உயரமான இடம் 835 அடி ஆகும். தீவில் பேசப்படும் மொழிகள் நிக்கோபாரி, இந்தி, தமிழ், தெலுங்கு, சந்தாளி ஆகும். இத்தீவு தொலைவாகவும், ஏனைய பகுதிகளில் இருந்து தனிமைபடுத்தப்பட்டதாகவும் உள்ளதால், பழங்குடிகளை வெளியாட்கள் பொருளாதார்ரீதியாக சுரண்டுவதைத் தடுக்க, நிக்கோபார் தீவுகளை 1957 ஏப்ரல் 2 அன்று தொன்மையான பழங்குடி காப்புப் பகுதி (ATRA) என இந்திய அரசு அறிவித்தது. இதன் மூலமாக இந்த நிக்கோபார் தீவுகளுக்குச் செல்ல வெளியாட்களுக்கு தடைவிதிக்கப்பட்டது. தற்போது கூட இந்தியாவில் இருந்து இங்கு வரவேண்டுமானால் சிறப்பு அனுமதி பெற வேண்டும். தீவுகளில் தங்கும் வெளியாட்கள் அரசு ஊழியர்கள் மட்டுமே ஆவர்.
நிக்கோபார் தீவுகள் பலவகையான வெளிப்புறத் தாக்கங்களுக்கு பல நூற்றாண்டுகளாக உட்பட்டுள்ளது. ஏனென்றால் இத்தீவுகள் பழங்கால பன்னாட்டு கடல் வணிகப் பாதையில் அமைந்துள்ளதே காரணம். இத்தீவுவாசிகளின் பண்பாடு, அடையாளம் போன்றவை வெளி ஆட்களால் பல நூற்றாண்டுகளாகப் பாதிக்கப்பட்டு வந்துள்ளது. கி.பி 1059 ஆண்டைய கல்வெட்டின்படி நிக்கோபார் தீவுகள் தமிழ் மன்னர்களான தஞ்சை சோழர்களின் ஆளுகைக்கு உட்டப்படிருந்தது. 1869 ஆண்டு, பிரித்தானியர்கள் இத்தீவுகளை டேனிஷ்காரர்களிடம் இருந்து கைப்பற்றினர்.
இத்தீவு மலைகள் நிறைந்ததாக உள்ளது. சுண்ணாம்பு, மணற்கற்கள், பளிங்கு கற்கள் போன்றவற்றுடன் அழகான வெப்பமண்டல காடுகளைக் கொண்டுள்ளது. இத்தீவுகளில் மலைப்பாம்புகள், கருங்குரங்குகள், பன்றிகள் ஆகியவை உள்ளன. இங்கு இயற்கை அழகு நிறைந்துள்ளது. கண்கவர் கடற்கரைகள், காடுகள், சூரிய உதயம் மற்றும் மறைவு போன்றவை சிறப்பானவை. தீவின் பொருளாதாரத்தின் முதுகெலும்பாக தேங்காய், பாக்கு போன்றவை இடம்பிடித்துள்ளன. 1968 ஆம் ஆண்டுக்குப் பின்னர் ரப்பர் தோட்டங்கள், சிவப்பு எண்ணெய் பனை தோட்டங்கள் இங்கே நிறுவப்பட்டன.
வசதிகள்
நிரந்தரக் குடியிருப்புகள் கட்டப்பட்டு வருகின்றன.
குடிநீர் வசதி போதுமானதாக உள்ளது.
தற்போது (மின்னாக்கிகளால் - 3x128 கி.வா) மின்மயமாக்கப்பட்டுள்ளது. இதை மேம்படுத்த உத்தேசிக்கப்பட்டுள்ளது.
8.66 கி.மீ. நீளம் கொண்டவை.
கூட்டுறவு சங்கங்கள்: 4
காவல் நிலையம்: 1
போக்குவரத்து வசதி: கப்பல்வழியாக (கமாட்டாவில் இருந்து படகு வழியாக ).
தகவல் தொழில்நுட்பம்: மின்னாளுமை வழியாக வளர்ச்சி பணிகள் அந்தமான் நிக்கோபர் தீவுகளில் மேற்கோள்ளத் திட்டம் உள்ளது.
வெளி இணைப்புகள்
பகுப்பு:அந்தமான் நிக்கோபார் தீவுகளின் தீவுகள்
கோலாப்பூர்
கோலாப்பூர்  (Kolhapur, कोल्हापूर) இந்திய மாநிலம் மகாராட்டிரத்தின் தென்மேற்கு பகுதியில் அமைந்துள்ள ஓர் நகரமாகும். 2001ஆம் ஆண்டு கணக்கெடுப்பின்படி இங்குள்ள மக்கள்தொகை 493,167. கோலாப்பூர் மாவட்டத் தலைநகராகவும் விளங்கும் கோலாப்பூரில் பெரும்பான்மையினர் பேசும் மொழி மராத்தி ஆகும். பஞ்சகங்கா ஆற்றங்கரையில் அமைந்துள்ள கோலாப்பூர் இங்குள்ள இந்துக் கடவுள் மகாலட்சுமி கோவிலுக்காக புகழ்பெற்றது.
கோலாப்பூர் தனித்துவம் பெற்ற சமையலுக்காகவும் ஆட்டிறைச்சி பிரியாணி மற்றும் கோலப்பூரி சப்பல்கள் எனப்படும் காலணிகளுக்காகவும் பெயர்பெற்றது.
வெளியிணைப்புகள்
பகுப்பு:கோல்ஹாப்பூர் மாவட்டம் பகுப்பு:மகாராட்டிரத்தில் உள்ள மாநகராட்சிகள் பகுப்பு:மகாராட்டிரத்திலுள்ள மாநகரங்கள் பகுப்பு:மகாராட்டிர மாநிலத்திலுள்ள ஊர்களும் நகரங்களும்
த ஹங்கர் கேம்ஸ்: பார்ட் 1
த ஹங்கர் கேம்ஸ்: பார்ட் 1 (The Hunger Games: Mockingjay – Part 1) இது 2014ஆம் ஆண்டு திரைக்கு வந்த அறிவியல் கற்பனை சாகசத் திரைப்படம் ஆகும். இந்த திரைப்படத்தை பிரான்சிஸ் லாரன்ஸ் இயக்க, நீனா ஜேகப்ஸன் மற்றும் ஜான் கிளிக் தயாரித்துள்ளார்கள். இந்த திரைப்படத்துக்கு டேனி ஸ்ட்ராங் மற்றும் பீட்டர் க்ரெய்க் கதை எழுதியுள்ளார்கள். இது த ஹங்கர் கேம்ஸ் திரைப்படவரிசையில் 3ஆம் பாகம் ஆகும்.
இந்த திரைப்படத்தில் ஜெனிபர் லாரன்ஸ், ஜோஷ் ஹட்சர்சன், லியம் ஹெம்ஸ்வர்த், வூடி ஹாரெல்சன், எலிசபெத் பாங்க்ஸ், ஜூலியானா மூரே, பிலிப் சீமோர் ஹாப்மன், ஜெஃப்ரி ரைட், ஸ்டான்லி துச்சி, டொனால்ட் சதர்லேண்ட் உள்ளிட்ட பலர் நடித்துள்ளார்கள். இந்த திரைப்படம் நவம்பர் 21, 2014ஆம் ஆண்டு அமெரிக்காவில் வெளியாவுள்ளது.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:லயன்ஸ் கேட் என்டேர்டைன்மென்ட் திரைப்படங்கள் பகுப்பு:ஆங்கிலத் திரைப்படங்கள்
அமோனியம் ஆர்த்தோமாலிப்டேட்டு
அமோனியம் ஆர்த்தோமாலிப்டேட்டு (Ammonium orthomolybdate) என்பது (NH4)2MoO4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாலிப்டினம் மூவாக்சைடுடன் நீர்த்த அமோனியா கரைசல் சேர்த்து வினைபுரியச் செய்வதன் மூலமாக அமோனியம் ஆர்த்தோமாலிப்டேட்டு தயாரிக்கமுடியும். இவ்விரு கரைசல்களையும் தொடர்ந்து சூடாக்குவதன் மூலமாக அமோனியா இழக்கப்பட்டு அமோனியம் எப்டா மாலிப்டேட்டு அல்லது அமோனியம் எழுமாலிப்டேட்டு ((NH4)6Mo7O24.4H2O) உருவாகிறது. அரித்தலைத் தடுக்கும் வேதிப் பொருளாக அமோனியம் ஆர்த்தோமாலிப்டேட்டு பயன்படுத்தப்படுகிறது. தாதுக்களில் இருந்து மாலிப்டேட்டைப் பிரித்தெடுக்கும் சில வழிமுறைகளில் இடைநிலை வேதிப் பொருளாக பயன்படுகிறது.
வேதிவினைகள்
அமோனியம் ஆர்த்தோமாலிப்டேட்டு திண்மத்தை சூடாக்கினாலும், அல்லது அமிலத்துடன் சேர்த்து சூடாக்கினாலும் மாலிப்டினம் மூவாக்சைடு உருவாகிறது. அமோனியம் டைமாலிப்டேட்டு உருவாதல் வழியாக இத்தகைய வினைகள் நிகழ்கின்றன. தாதுக்களில் இருந்து மாலிப்டினம் சுத்திகரிக்கப்படும் போது இச்சமநிலை பயன்படுத்திக் கொள்ளப்படுகிறது. அமோனியம் ஆர்த்தோமாலிப்டேட்டின் நீர்த்த கரைசல் ஐதரசன் சல்பைடுடன் வினைபுரிந்து அமோனியம் டெட்ராதயோமாலிப்டேட்டு உருவாகிறது : (NH4)2MoO4 +  4 H2S   →    (NH4)2MoS4  +  4 H2O
மேற்கோள்கள்
.
பகுப்பு:அமோனியம் சேர்மங்கள் பகுப்பு:மாலிப்டினச் சேர்மங்கள்
தண்டுபாள்யா (திரைப்படம்)
தண்டுபாள்யா (Dandupalya) என்பது 2012 ஆம் ஆண்டு வெளியான இந்திய கன்னட குற்றவியல் திரைப்படமாகும். இதில் பூஜா காந்தி மற்றும் ரகு முகர்ஜி ஆகியோர் முக்கிய வேடங்களில் நடித்துள்ளனர். இந்த கதைக்களம், ‘தண்டுபாள்யா’ என்ற பெயர் கொண்ட கொள்ளைக் கும்பலின் கதையை அடிப்படையாகக் கொண்டது. இந்தப் படத்தை ஸ்ரீனிவாஸ் ராஜு இயக்க, ஆப்பிள் பிளாசம் கிரியேஷன்ஸ் பதாகையின் கீழ் கிரீஷ் தயாரித்தார். இது ஒரு பெரிய வணிக வெற்றியடைந்தது. கன்னடத் திரைப்படத் துறையில் அதிக வசூல் செய்த படங்களில் ஒன்றாக ஆனது. பல திரையரங்குகளில் 100 நாட்களைக் கடந்து ஓடியது.
இப்படத்தின் தொடர்ச்சியாக தண்டுபாள்யா 2 படம் குறித்த அறிவிப்பானது 2014 சூலையில் அறிவிக்கப்பட்டு, 2016 மார்ச் 24  அன்று தயாரிப்புப் பணிகள் தொடங்கின. இந்த இரண்டாம் பாகத்தை சிறீனிவாஸ் ராஜு இயக்கினார். இது 2017 சூலை 14, அன்று வெளியிடப்பட்டது. விமர்சகர்களிடம் பெற்ற நேர்மறை விமர்சனங்களுக்காக. மீண்டும் இந்தப் படத்தில் பூஜா காந்தி முக்கிய கதாபாத்திரத்தில் நடித்தார். அர்ஜுன் ஜன்யா இசையமைத்திருந்தார், ஒளிப்பதிவை வெங்கட் பிரசாத் மேற்கொண்டார்.
கதைச்சுருக்கம்
பெண்கள் தனியாக இருக்கும் வீடுகளை கண்டுபிடிக்கும் கொள்ளைக் கும்பலின் தலைவி இலட்சுமி (பூஜா காந்தி ) என்ற பெண்ணை சுற்றி கதை நடக்கிறது. தனியாக இருக்கும் பெண்கள் உள்ள வீட்டுக்கு இலட்சுமி தண்ணீர் கேட்டு செல்லுவாள். அவள் உள்ளே செல்லும்போது, கிருஷ்ணா ( மகரந்த் தேஷ்பாண்டே ) மற்றும் ஹனுமா ( ரவி காலே ), திம்மா (ஜெய்தேவ்), முனியா (கரிசுப்பு) போன்ற பிறர் தலைமையிலான முழு கும்பலும் வீட்டிற்குள் நுழைந்து பெண்களைக் கொல்வர்.
குருதி வெளியேறும் போது தொண்டையில் இருந்து வெளிவரும் சத்தத்தை விரும்பி கிருஷ்ணா தொண்டையை அறுப்பதில் சிலிர்ப்பு அடைகிறான். பின்னர் அவர்கள் வீட்டை கொள்ளையடித்துவிட்டு தப்பிச்செல்கின்றனர். அவர்கள் அனைவரும் மோசமான உடையணிந்து, முரட்டுத்தனம் மிக்கவர்களாக இருபர். காவல் ஆய்வாளர் சலபதி ( பு. ரவிசங்கர் ) அவர்களை கைது செய்யும் சவாலை ஏற்றுக்கொள்கிறார். திம்மா திருடப்பட்ட கோவில் நகைகளை எடுத்துச் செல்கிறான். அவன் நகைக்கடைக்காரரால் நிராகரிக்கப்படுகிறான். அதே நேரத்தில் காவல் ஆய்வாளர் சலபதியிடம் சிக்கிக்கொள்கிறான். இதன்பிறகு அவர்கள் அனைவரும் காவல்துறையினரால் கைது செய்யப்பட்டு நீதிமன்றத்திற்கு அழைத்துச் செல்லப்படுகிறார்கள்.
தயாரிப்பு
இந்தப் படத்தில் கொள்ளைக் கும்பல் தலைவி இலட்சுமி என்ற முக்கிய கதாபாத்திரத்தில் நடிக்க பூஜா காந்தி அணுகப்பட்டார். கன்னடத் திரையுலகில் எதிர்மறையான பேச்சுக்கு ஆளாக நேரிடும் என்பதால், தயக்கத்துடன் அவர் அந்த பாத்திரத்தில் நடிக்க ஒப்புக்கொண்டார்.
சர்ச்சை
இந்த திரைப்படத்தை சமூக குழுவான பகுஜன் சமாஜ் ஹோரதா சமிதியால் விமர்சிக்கப்பட்டது. படத்தின் உள்ளடக்கம் புண்படுத்துவதாக கூறியது. குறிப்பாக படத்தில் பெண்கள் சித்தரிக்கப்பட வித்ததுக்கு எதிர்ப்பு தெரிவித்தனர். இந்த படத்தில் நடிகை பூஜா காந்தி அரை நிர்வாணமாக தோன்றுகிறார் என்று தெரியவந்தபோது மேலும் சர்ச்சை ஏற்பட்டது.
திரைப்படத்தின் வெளியீட்டிற்குப் பிறகு, அம்பேத்கர் கிரந்தி சேனா ஆதரவாளர்கள் பெங்களூருவில் "சமூக விரோத செயல்களைப் புகழ்வதற்கு" எதிராக ஆர்ப்பாட்டத்தில் ஈடுபட்டனர்.
பூஜா காந்தி சர்ச்சைக்குரிய காட்சிப் பற்றி குறிப்பிடும்போது, நிர்வாணம் என்பது தலை முதல் கால் வரை துணியால் மூடப்படததே. ஆனால் அந்த காட்சியில், நான் புடவை அணிந்திருக்கிறேன், என் முதுகு தவிர, என் உடலை மறைத்தே இருந்தேன் ". என்று குறிப்பிட்டார்.
வெளியீடு
லட்சுமியாக நடித்ததற்காக காந்தி பல விருதுகளைப் பெற்றார்.
வரவேற்பு
படத்தில் கொடூர கொள்ளைக் கும்பலின் வன்முறைச் சம்பவங்கள் உண்மைக்கு நெருக்கமாகவும், பார்வையாளர்களை பதபதைக்க வைப்பதாக இருந்ததாக விமர்சகர்கள் கூறினர்.
வணிக வெற்றி
இப்படம், இதன் அனைத்து மொழிமாற்றப் பதிப்புகளையும் சேர்த்து  40 கோடி வசூலித்தது ஆனால் இதன் தயாரிப்பு செலவு  3 கோடி ஆகும். இப்படம் பல திரையரங்குகளில் 100 நாட்கள் கடந்து ஓடியது.
ஆந்திர பிரதேசம்
இந்தப் படம் தெலுங்கில் மொழிமாற்றம் செய்யப்பட்டு, தண்டுபாளையம் என்ற பெயரில் வெளியிடப்பட்டது. இதற்கு ஆந்திராவில் நல்ல வரவேற்பு கிடைத்தது. தெலுங்கு பதிப்பானது 110 பிரதிகள் பதிப்பிக்கப்பட்டு வெளியிடப்பட்டது. மற்றும் ஆந்திர / தெலுங்கானாவில் உள்ள  "குண்டூர்" மற்றும் "ஓங்கோல்" நகரங்களில் 100 நாட்கள் கடந்து ஓடியது.
தமிழ்நாடு
இப்படத்தை தமிழில் கரிமேடு என்ற பெயரில் ராம நாராயணனின் சிறீ தேனாண்டாள் பிலிம்ஸ்  மொழிமாற்றம் செய்து 2013 மே 24  அன்று வெளியிட்டது. படம் வெளியானதும் விமர்சகர்களிடமும், பார்வையாளர்களிடமிருந்து பாராட்டுகளைப் பெற்றது. திரைப்படம் 2021 செப்டம்பர் 3 அன்று மீண்டும் வெளியிடப்பட்டது.
மேற்கோள்கள்
பகுப்பு:இந்தியத் திரைப்படங்கள் பகுப்பு:2012 திரைப்படங்கள் பகுப்பு:கன்னடத் திரைப்படங்கள்
தேசிய பெண் வாக்குரிமை சங்கம்
தேசிய பெண் வாக்குரிமை சங்கம் (National Woman Suffrage Association) சுருக்கமாக:NWSA) பெண்களின் வாக்குரிமைக்காக மே 15, 1869 இல் அமெரிக்க ஐக்கிய நாட்டில் உருவாக்கப்பட்டது. அதன் முக்கிய தலைவர்கள் சூசன் பி. அந்தோனி மற்றும் எலிசபெத் கேடி ஸ்டாண்டன் ஆவார். ஐக்கிய அமெரிக்க அரசியலமைப்பின் முன்மொழியப்பட்ட பதினைந்தாவது திருத்தத்தின் மீது பெண்கள் உரிமைகள் இயக்கம் பிளவுபட்ட பிறகு இது உருவாக்கப்பட்டது. இது கறுப்பின ஆண்களுக்கும் வாக்களிக்கும் உரிமைக்காகவும் போராடியது.
பெண்களின் வாக்களிக்கும் உரிமைக்கான பிரச்சாரத்தில் தேசிய பெண் வாக்குரிமை சங்கம், முதன்மையாக கூட்டாட்சி மட்டத்தில் வேலை செய்தது. 1870களின் முற்பகுதியில், அது பெண்களை வாக்களிக்க முயற்சிக்கும் மற்றும் தடுக்கப்பட்டால் வழக்குகளைத் தாக்கல் செய்ய ஊக்குவித்தது. ஐக்கிய அமெரிக்க அரசியலமைப்பு அனைத்து குடிமக்களுக்கும் சமமான பாதுகாப்பிற்கான உத்தரவாதங்கள் மூலம் பெண்களுக்கு மறைமுகமாக உரிமையளித்தது என்று வாதிட்டது. பல பெண்கள் வாக்களிக்க முயன்றனர். குறிப்பாக ''சூசன் பி. அந்தோனி'', கைது செய்யப்பட்டு பரவலாக விளம்பரப்படுத்தப்பட்ட விசாரணையில் குற்றவாளி எனக் கண்டறியப்பட்டார். அமெரிக்க அரசியலமைப்பு பெண்களுக்கு மறைமுகமாக உரிமையளிக்கவில்லை என்று ஐக்கிய அமெரிக்க உச்ச நீதிமன்றம் தீர்ப்பளித்த பிறகு, இச்சங்கம் வெளிப்படையாக அவ்வாறு செய்யும் ஒரு சட்டத் திருத்தத்திற்காக போராடியது.
தேசிய பெண் வாக்குரிமை சங்கம் மற்றும் அதன் தலைவர்கள் பன்னாட்டு பெண்கள் அமைப்புடன் பணிபுரிந்தனர். 1890ம் ஆண்டில் தேசிய பெண் வாக்குரிமை சங்கம் அதன் போட்டியாளரான அமெரிக்கப் பெண் வாக்குரிமை சங்கத்துடன் இணைந்தபோது, அந்தோனி மற்றும் ஸ்டாண்டனின் தலைமையில் அமெரிக்க பெண் வாக்குரிமை சங்கம் நிறுவப்பட்டது. இச்சங்கம் 1890ல் கலைக்கப்பட்ட போதிலும், 5 சூன் 1920 அன்று ஐக்கிய அமெரிக்க அரசியலமைப்பு சட்டத்தில் 19ம் திருத்தம் மேற்கொள்ளப்பட்டு பெண்கள் வாக்குரிமை மற்றும் கருப்பு நிறத்தவர்களுக்கும் வாக்குரிமை வழங்கப்பட்டது.
பின்னணி
1800களின் நடுப்பகுதியில் ஐக்கிய அமெரிக்க அரசியலமைப்பு சட்டத்தின் படி பெண்களுக்கு வாக்குரிமை மறுக்கப்பட்டது. பெண்களுக்கு வாக்களிக்கும் உரிமை கோர, எலிசபெத் கேடி ஸ்டாண்டேன் தலைமையில் 1848ம் ஆண்டில் நடைபெற்ற முதல் பெண்கள் வாக்குரிமை மாநாடு ஒரு முக்கிய நிகழ்வாகும். மாநாட்டிற்குப் பிறகு, பெண்களுக்கான வாக்குரிமை என்பது இயக்கத்தின் மையக் கோட்பாடாக மாறியது.
1851ம் ஆண்டில், ஸ்டாண்டன் மற்றும் சூசன் பி. அந்தோனி பல தசாப்த கால கூட்டாண்மையை உருவாக்கினர், இது பெண்கள் உரிமைகள் இயக்கத்திற்கும் எதிர்கால தேசிய பெண் வாக்குரிமை சங்கத்திற்கும் (NWSA) முக்கியமானதாக மாறியது. அடுத்த பல ஆண்டுகளாக, அவர்கள் அடிமைத்தனத்தை ஒழிப்பதற்கும், பெண்களின் உரிமைகளுக்காகவும் ஒன்றாக உழைத்தனர்.
1866ம் ஆண்டில், அந்தோனி மற்றும் ஸ்டாண்டன் பதினொன்றாவது தேசிய பெண்கள் உரிமைகள் மாநாட்டை ஏற்பாடு செய்தனர். இம்மாநாடு அமெரிக்க உள்நாட்டுப் போர் தொடங்கியதிலிருந்து முதல் முறையாக நடைபெற்றது. இந்த மாநாடு தன்னை அமெரிக்க சம உரிமைகள் சங்கமாக (AERA) மாற்றிக் கொள்ள வாக்களித்தது. இதன் நோக்கம் அனைத்து குடிமக்களின் சம உரிமைகளுக்காக, குறிப்பாக பெண்கள் மற்றும் கருப்பினத்தவர்களின் வாக்குரிமைக்காக பிரச்சாரம் செய்வதாகும்.
பெண்களின் வாக்குரிமையை முதன்மையாகக் கொண்டிருந்த அமெரிக்க சம உரிமைகள் சங்க உறுப்பினர்கள் காலப்போக்கில் இரண்டு பிரிவுகளாக பிரிந்து செயல்பட்டனர். லூசி ஸ்டோன் என்ற முன்னணி நபரின் தலைமையில் இருந்த ஒரு பிரிவானது, கறுப்பின ஆண்களுக்கான வாக்குரிமையை முதலில் அடைவதற்குத் தயாராக இருந்தது. மேலும் குடியரசுக் கட்சியுடன் நெருங்கிய உறவைப் பேண விரும்பியது. ஸ்டாண்டன் மற்றும் அந்தோனி ஆகியோர் தலைமயிலான ஒரு குழுவினர் பெண்கள் மற்றும் கறுப்பின ஆண்களும் ஒரே நேரத்தில் வாக்குரிமை பெற போராடியது. மேலும் இக்குழுவினர் நிதி மற்றும் பிற ஆதாரங்களுக்காக ஒழிப்புவாதிகளைச் சார்ந்திருக்காத, அரசியல்ரீதியாக சுதந்திரமான பெண்கள் இயக்கத்தை நோக்கிப் பணியாற்றினார். 1868ம் ஆண்டில், அந்தோனியும் ஸ்டாண்டனும் நியூயார்க் நகரத்தில் வாராந்திர பெண்கள் உரிமைப் பத்திரிகையான தி ரெவல்யூஷன் எனும் செய்திப் பத்திரிக்கையை வெளியிடத் தொடங்கினர். இது அவர்களின் இயக்கத்தின் பிரிவை ஆதரிப்பதற்கான முக்கிய கருவியாக மாறியது.